На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14-др. закон и 101/16-др. закон), члана 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), а у вези тачке 4. Закључка Владе Републике Србије 05 Број: 430-9661/2017-1 од 12. октобра 2017. године

Скупштина општине Инђија, на седници одржаној дана 25.априла 2018. године, донела је

**О Д Л У К У**

**О ОТПИСУ ПОТРАЖИВАЊА ОПШТИНЕ ИНЂИЈА, ПО ОСНОВУ УСТУПЉЕНИХ ЈАВНИХ ПРИХОДА, ПРЕМА ПРИВРЕДНОМ ДРУШТВУ ГАЛЕНИКА А.Д. БЕОГРАД**

1. Скупштина општине Инђија, одобрава да се отпише потраживање Општине

Инђија према Привредном друштву Галеника а.д. Београд, са седиштем у Земуну, Батајнички друм бб, ПИБ: 100001038, матични број: 07726325 и његовим зависним друштвима (у даљем тексту: Субјект приватизације), по основу уступљених јавних прихода буџета локалне самоуправе, са стањем на дан 31. децембар 2016. године утврђеним Записником Министарства финансија – Пореска управа – Центар за велике пореске обвезнике Београд, број: ЦВП-433-12-3364/2017-Ј6013 од 08. децембра 2017. године и то:

- на име главног дуга у износу од 69.580,61 динара, на име камате у износу од 22.638,98 динара, а што укупно износи 92.219,58 динара.

2. Ову Одлуку доставити Министарству финансија - Центар за велике пореске

обвезнике Београд и Субјекту приватизације.

1. Одлука ступа на снагу наредног дана од дана објављивања у „Службеном

листу општине Инђија“.

**СКУПШТИНА ОПШТИНЕ ИНЂИЈА**

**Број:40-549/2018-I Председник,**

**Дана,25.априла 2018.године**

**И н ђ и ј а Милан Предојевић**

**ОБРАЗЛОЖЕЊЕ**

Правни основ за доношење Одлуке о отпису потраживања општине Инђија по основу уступљених јавних прихода према Привредном друштву Галеника а.д. Београд, садржан је у члану 32. став. 1. тачка 6. Закона о локалној самоуправи и члану 37. став 1. тачка 6. Статута општине Инђија – пречишћен текст („Службени лист општине Инђија“, број 9/13), којим је регулисано да Скупштина општине у складу са законом доноси прописе и друге опште акте.

Влада Републике Србије је дана 12.10.2017. године донела Закључак 05 Број: 430-9661/2017-1 којим се у тачки 4. препоручује надлежним органима градова и општина, између осталих и општине Инђија, да донесе одлуку о отпису дуга Субјекта приватизације по основу уступљених јавних прихода, са стањем на дан 31. децембар последње пословне године, укључујући и дуг по пореским пријавама које су поднете после 31. децембра последње пословне године, а односе се на периоде до 31. децембра последње пословне године и које су предмет отписа, ако се у поступку приватизације прода капитал Субјекта приватизације

Дана 22.01.2018. године Привредно друштво Галеника А.Д. Београд је Општинској управи општине Инђија доставило допис број 58 од 17.01.2018. године, који је у Општинској управи заведен под бројем 43-1/2018-I од 22.01.2018. године, у допису се наводи да је Привредно друштво приватизовано методом продаје капитала 02.11.2017. године закључењем Уговора о продаји капитала између Републике Србије, Министарства привреде и Купца, компаније Аелиус С.А.Р.Л. из Луксембурга чиме је поступак приватизације окончан и тиме испуњен одложни услов за спровођење мера растерећења обавеза Привредног друштва.

Уз захтев достављен је Закључак Владе Републике Србије 05 Број: 430-9661/2017-1 од 12.10.2017. године и Записник Министарства финансија – Пореска управа – Центар за велике пореске обвезнике Београд број: ЦВП-433-12-3364/2017-Ј6013 од 08.12.2017. године о стању неизмирених обавеза пореског обвезника Галеника А.Д. Београд ПИБ: 100001038, матични бро:ј 07726325, који садржи Спецификацију обавеза пореза на зараде и пореза на друге приходе по територијалној припадности, посебно за сваку шифру општине, у оквиру рачуна обједињене наплате 4848.

У захтеву се наводи, да обзиром да је дана 02.11.2017. године закључен Уговор о продаји капитала Привредног друштва Галеника А.Д. Београд, потребно је донети одлуку о отпису дуга која садржи номинални износ припадајућег дела јавног прихода.

Закон о приватизацији („Службени гласник РС“, број 83/14, 46/15, 112/15 и 20/16) у члану 2. став 1. тачка 25. прописује да мере за припрему и растерећење обавеза субјекта приватизације су мере које може донети Влада када се субјект приватизације приватизује продајом капитала или спроводи докапитализација постојећег субјекта приватизације, под условима из овог закона, а тачком 26. истог члана дефинисано је да је условни отпис дуга мера за припрему и растерећење обавеза субјеката приватизације којом се државни повериоци субјекта приватизације обавезују да отпишу дуг са стањем на дан 31. децембар последње пословне године према субјекту приватизације који послује у целини или већинским друштвеним или јавним капиталом, односно капиталом који је после раскида уговора о приватизацији пренет и евидентиран у Регистру акција и удела пренетих после раскида уговора закљученог у поступку приватизације. Отпис дуга је пуноважан уколико је продат капитал субјекта приватизације, односно закључен уговор о докапитализацији. Тачком 28. истог члана дефинисано је да су поред осталих државни повериоци и јединице локалне самоуправе.

Изради Одлуке приступило се на иницијативу Председника општине Инђија како би се реализовао Закључак Владе Републике Србије 05 Број: 430-9661/2017-1 од 12.10.2017. године

Имајући у виду напред наведено предлаже се Скупштини општине Инђија, да Одлуку о отпису потраживања општине Инђија, по основу уступљених јавних прихода према Привредном друштву Галеника А.Д. Београд, усвоји у тексту како је дато у материјалу.

**Општинска управа општине Инђија**